I juni 1818, det året han ble gift, tiltrådte han stillingen som sogneprest i Saltdal. I Saltdal oppdaget han stedets uvanlige flora og gjorde mange observasjoner som etter hvert ble til et stort vitenskapelig verk. Av spesiell interesse for historikere er hans beskrivelse av kultur og folkeliv i Saltdal på denne tiden. Hans beskrivelser omtales som den beste beskrivelsen av et nordnorsk bygdesamfunn på denne tiden og kan brukes til å forstå forholdende også andre steder i landsdelen.